section_heading: Dizajn i razvoj
paragraph_text: Istovremeno s početkom korištenja 406-ice 1939. godine počela je dodatna modifikacija aviona što je rezultiralo novom inačicom, M.S.410, s jačim krilom, jednostavnijim fiksnim hladnjakom ispod trpa zrakoplova, četiri MAC mitraljeza s remenskim punjenjem umjesto municije u bubnju te usmjerivačima ispušnog mlaza za dodatni potisak (što je maksimalnu brzinu moglo uvećati na 509 km/h). Proizvodnja je u trenutku pada Francuske tek započela te su izrađena samo pet primjeraka ove inačice. Proizvodnja, uglavnom preinaka prethodne (406) inačice je kasnije nastavljena pod nadzorom Njemačke i to uglavnom samo promjenom krila. Izrađen je samo jedan primjerak M.S.411 i to modifikacijom 12. pred-proizvodnog modela na koji su ugrađeni krilo s 406-ice i 12Y HS-45 motor od 1000 KS (746 kW). Kasniji model s 12Y HS-51 motorom od 1050 KS (783 kW) označen je kao M.S.412, ali do završetka rata nije bio završen. Tijekom 1939. godine tvrtka zrakoplovnih motora Hispano počela je isporučivati prototip svog novog Hispano-Suiza 12Z od 1300 KS (969 kW). Jedan takav motor ugrađen je na izmijenjenu 410-icu a inačica je označena kao M.S.450 koji je sada dobio daleko bolje osobine, osobito u visini leta. Ipak, motor prije pada Francuske nikad nije ušao u serijsku proizvodnju.